b'\n_START_ARTICLE_\nKonstantinas X Dukas\n_START_SECTION_\nBiografija\n_START_PARAGRAPH_\nKil\xc4\x99s i\xc5\xa1 Duk\xc5\xb3 dinastijos. Pasaulietin\xc4\x97s aristokratijos atstovas. Konstantino X valdymo laikais Bizantijos politikoje vyravo jo \xc5\xbemona ra\xc5\xa1ytoja Eudokija Makrembolitisa ir filosofas Mykolas Pselas jaunesnysis.\n_START_SECTION_\nValdymas\n_START_PARAGRAPH_\nKonstantinas X suma\xc5\xbeino kariuomen\xc4\x99, apleido Bizantijos rytini\xc5\xb3 sien\xc5\xb3 gynyb\xc4\x85, tod\xc4\x97l 1064\xe2\x80\x931067\xc2\xa0m. tiurkai seld\xc5\xbeiukai nusiaub\xc4\x97 Arm\xc4\x97nij\xc4\x85. 1064\xc2\xa0m. vengrai u\xc5\xbe\xc4\x97m\xc4\x97 Belgrad\xc4\x85, pe\xc4\x8denegai persik\xc4\x97l\xc4\x97 per Dunoj\xc5\xb3 ir nusiaub\xc4\x97 Balkan\xc5\xb3 pusiasalio provincijas. Italijoje normanai u\xc5\xbekariavo beveik visas, i\xc5\xa1skyrus Bar\xc4\xaf ir jo apylinkes, dar likusias Bizantijos valdas.'